Wen ’n motor by skool se gholfdag | News24
Wen ’n motor by skool se gholfdag
’n Toyota Etios 1.5XS luikrugmotor is op die spel by DF Malherbe se jaarlikse gholfdag. Foto:VERSKAF
HOËRSKOOL DF Malherbe se jaarlikse gholfdag, wat hierdie jaar op 30 Maart by die PE Gholfklub sal plaasvind, het ’n nuwe verrassing vir die deelnemers. Vir die eerste keer in vyf jaar, en in die geskiedenis van DF se gholfdag-kompetisie, is ’n splinternuwe Toyota motor op die spel. Die eerste speler wat ’n kolhou (“hole-in-one”) aanteken gaan wegstap met ’n Toyota Etios 1.5XS luikrugmotor ter waarde van R180 000. Die motor word deur Algoa Toyota Port Elizabeth geborg, wat ook van hul ander voertuie by die klub sal vertoon. SPAR Mount Pleasant is die hoofborg met Toyota en ABSA die mede- borge. Die inskrywingsgeld vir die gholfdag is R350 per speler of R1 400 vir ’n 4-bal. Die afslaantyd is kort voor 11vm. (10.54vm. om presies te wees). Die verdedigende kampioen, Johan Hattingh, gaan ook weer deelneem. Vir meer inligting of besprekings, kontak Mercia Smith by 041 581 3145 of 083 977 6642.